Vendel vertel aan Maroela Media dat sy die betrokke Vrydagoggend oudergewoonte haar ring afgehaal het om te gaan stort. Soos die noodlot dit wou hê, het sy dié oggend nie haar ring, soos sy gewoonlik doen, terug in sy boksie gesit nie, maar op die bedkassie.
Vendel vertel dat sy uit die stort geklim en Pepper in die kamer hoor skarrel het. Sy het om die hoek geloer en Pepper bo-op die bedkassie sien staan. Pepper het afgespring en dit is tóé dat sy nie meer die diamantring op die bedkassie kon sien lê nie.
Sy het aanvanklik gedink dat Pepper miskien net die ring van die bedkassie afgestamp het. Eers nadat sy die bedkassie weggeskuif en onder die bed geloer het, het sy besef dat Pepper moontlik die ring ingesluk het.
Wood het voorgestel dat sy die veearts bel wanneer sy by die werk kom. Die veearts het Vendel gemaan om Pepper eerder na sy spreekkamer te bring aangesien sy ŉ jong hondjie is en die ring ŉ obstruksie in haar derms kan veroorsaak.
“My naam is Pepper. Lyk ek bietjie naar? Dis omdat die veearts so pas vir my iets ingegee het om op te bring! Nie omdat die veearts ŉ slegte mens is nie, maar omdat ek my ma se verloofring ingesluk het!” het die dierehospitaal grappenderwys by ’n foto van haar X-strale geskryf.
Klink soos ‘n brakkie wat ek as kind gehad het. Sussies se skoolkouse was nooit veilig nie. Hy het hulle ge”recycle”.